TECHNICKÁ SPRÁVA

# IDENTIFIKAČNÉ ÚDAJE Stavba:

**Názov stavby: Zberný dvor Veľké Ripňany**

Číslo objektu: **SO 03**

Názov objektu: **Plocha pre separovaný odpad**

Miesto stavby:

Obec: Veľké Ripňany

Okres: Topoľčany

Kraj: Nitriansky

Katastrálne územie: Veľké Ripňany

Druh stavby: Novostavba

Stupeň projekt. dokumentácie : Dokumentácia pre stavebné povolenie

**Objednávateľ :** Obec Veľké Ripňany

Poštová 461, 956 07 Veľké Ripňany

**Projektant:** Geart, s.r.o

Tichá 4, 010 01 Žilina Hlavný inžinier projektu: Ing. Vlastimil Chebeň, Phd.

**Majiteľ objektu:** Obec Veľké Ripňany

Poštová 461, 956 07 Veľké Ripňany

# ZÁKLADNÉ ÚDAJE

* 1. **Všeobecné údaje**

Poloha – objekt novostavby zberného dvora je situovaný v intraviláne obce Veľké Ripňany (mimo priamej rodinnej zástavby), v katastrálnom území tejto obce. Objekt zberného dvora je navrhovaný na parcelách 189/4 a 192 (celková výmera 7400 m2) na ulici Mlynská. Zo západnej strany susedí s objektom bioplynovej stanice. Zberný dvor je dostupný dvomi prístupovými komunikáciami z východnej (príjazdová kom.) a severnej strany (výjazdová kom.). Samotná spevnená plocha areálu vzájomne prepája jednotlivé skladovacie plochy odpadu ako aj sklad mechanizmov a administratívu.

Popis staveniska – stavebným pozemkom prechádzajú nadzemné inžinierske siete (oznamovacie vedenie NN a vysokonapäťové vedenie VN), ktoré stavbu areálu zberného dvora ohraničujú svojím

ochranným pásmom z južnej strany.

# Zdôvodnenie objektu

Účel a funkcia objekt

Účelom predmetného objektu SO 03 je vytvorenie plochy pre uloženie veľkokapacitných zberných

kontajnerov pre zber separovaného odpadu, jeho triedenie a expedíciu k ďalšiemu spracovaniu.

Správa objektu

Správcom objektu bude po jeho dokončení obec Veľké Ripňany.

# POPIS FUNKČNÉHO A TECHNICKÉHO RIEŠENIA

Plocha spevnenej plochy pre ukladanie odpadu do kontajnerov je rozmerov 24x10,9m. Celá plocha je v sklone 2% smerom k líniovému odvodňovaciemu žľabu spevnenej plochy areálu dvora SO

06. Na ploche budú umiestnené pre potreby separovania veľkokapacitné kontajnery s výstužnou konštrukciou. Príjem odpadu, jeho prvotné uskladnenie a vyčistenie sa vykoná v uličkách medzi jednotlivými kontajnermi. Následne sa odpadové suroviny uskladnia za účelom krátkodobého uloženia v kontajneroch na čas nevyhnutne potrebný do odvozu na špecializované spracovateľské zariadenia.

# Konštrukcia plochy

Konštrukcia spevnenej plochy pre skladovanie separovaného odpadu

Cementobetónová doska vystužená 2xkari sieťou 150x150x8mm CB III 240 mm Nevystužená hydroizolácia Fatrafol 803

Podkladový betón PB 100 mm

Nestmelená vrstva zo štrkodrviny ŠD 31,5 Gp 250 mm Výstužná geomreža (Tmin = 30kN/m)

Nestmelená vrstva zo štrkodrviny ŠD 31,5 Gp 250 mm Filtračno-separačná geotextília **Spolu 800 mm**

Na styku spevnenej plochy plôch s trávnikom budú osadené cestné obrubníky ABO 51-80 do betónového lôžka C12/15-X0 zapustené do úrovne terénu resp. +5cm nad povrch terénu. V mieste prechodu spevnenej plochy areálu SO 06 na plochy ukladania odpadov sa uloží zapustený cestný obrubník ABO 1/15/30 výšky +3cm nad vozovkou viď. vzorový priečny rez objektu č.3.

# Odvodnenie

Povrchová voda – odvodnenie povrchovej vody z navrhovanej spevnenej plochy komunikácii je zabezpečené priečnym sklonom do líniového odvodňovacieho žľabu s pojazdným oceľovým mriežkovým

roštom pre zaťaženie triedy D400.

Podpovrchová voda – odvedenie vody z pláne konštrukcie spevnenej plochy je navrhnuté priečnym sklonom konštrukčnej pláne 2% do trativodu DN 150 a ďalej na vyústení do dláždenej priekopy.

# Súvisiace objekty

Súvisiace cestné objekty a vzájomné väzby s objektom SO 06 Spevnené plochy a prístupové komunikácie SO 14 Terénne a sadové úpravy

SO 15 Oplotenie

# REALIZÁCIA OBJEKTU A POSTUP STAVEBNÝCH PRÁC

* 1. **Hlavné zásady postupu výstavby areálu zberného dvora**

Určujúce body výstavby objektu:

* + - vytýčenie podzemných inžinierskych sietí
    - príprava územia – v rámci hrubých terénnych úprav objektu SO 01
    - realizácia napojení inžinierskych sietí, vnútroareálových inžinierskych sietí
    - vybudovanie vjazdovej prístupovej komunikácie do areálu zberného dvora
    - realizácia vystuženého násypu za navrhovanými objektmi administratívy a skladu mechanizmov
    - vybudovanie spevnenej plochy areálu a výjazdovej komunikácie z areálu
    - vybudovanie spevnených plôch pre objekty uskladnenia odpadu, sklad mechanizmov
    - vybudovanie peších komunikácii na vstupe do areálu a pre prepojenie súvisiacich objektov
    - vyhotovenie povrchových úprav terénu a sadové úpravy, oplotenie areálu
    - uvedenie areálu zberného dvora do prevádzky

# Doprava počas výstavby

Výstavba objektu spevnených plôch a prístupových komunikácii areálu nezasiahne okolité komunikácie a pre potreby staveniskovej dopravy sa využijú existujúce miestne komunikácie a realizované prístupové komunikácie areálu.

# Vytýčenie objektu

Vytýčenie je spracované vo výkresovej prílohe vytyčovacieho výkresu č.08 objektu SO 06. Objekt je vytýčený v súradnicovom systéme S-JTSK a výškovom systéme Balt po vyrovnaní. Body vytyčovacieho polygónu zodpovedajú triede presnosti 3. Vybraný zhotoviteľ stavby si musí pred zahájením stavebných prác vybudovať vlastnú vytyčovaciu sieť pevných bodov, ktorá bude zodpovedať požadovanej triede presnosti.

# Zemné práce

Odhumusovanie a manipulácia s humusom

Odhumusovanie sa vykoná v rámci hrubých terénnych úprav SO 01 na základe pedologického prieskumu (obhliadky staveniska). Odobratá humózna pôda sa odvezie na skládku, kde sa bude počas stavby ošetrovať. V závere prác sa pôda použije na sadovnícke úpravy predmetného objektu v prípade prebytku zeminy aj objektov ostatných.

Zemné teleso (parametre, ochrana podložia, povrchová úprava a zabezpečenie svahov, kvalitatívne požiadavky, manipulácia so zeminou)

Pri výstavbe objektu spevnenej plochy sa uvažuje s výkopovými prácami, ktoré budú nasledovať hrubým terénnym prácam SO 01, v rozsahu potrebnom pre vyhotovenie jednotlivých konštrukcií.

Svahovanie výkopov a násypov sa prevedie v sklone 1:2-1:4.

V rámci sanácie podložia konštrukčnej pláne vozovky spevnenej plochy areálu je navrhnutá úprava:

* zhutnenie podložia spev. plochy na požadovanú hodnotu modulu deformácie podložia Edef = 30MPa
* vytvorenie tzv. geodosky v rámci konštrukcie plochy uložením výstužnej dvojoosej geomreže

(Tmin =30Mpa) medzi dve vrstvy štrkodrviny fr. 16-63mm a použitím fitračno – separačnej geotextílie pre zamedzenie premiešaniu zeminy podložia s vrstvami konštrukcie spevnenej plochy.

Objekt sa nachádza v záreze v blízkosti susediaceho pozemku bioplynovej stanice čím vytvára výškový rozdiel cca.1,5m. Na preklenutie tohto výškového rozdielu sa vytvorí sa plochou gabiónový oporný múr s drôtokamenných košov 1x1x1m celkovej dĺžky 26m. Múr bude založený na zhutnenom štrkovom lôžku hr.100mm.

Zemina s výkopu konštrukcie spevnenej plochy sa použije pre hrubé terénne úpravy objektov areálu zberného dvora (zásyp konštrukcií, založenie spevnených plôch, dosypávka za obrubníkom) príp. sa uloží v južnej časti parcely 189/4 ( za vedením vysokého napätia).

# Požiadavky z hľadiska starostlivosti o životné prostredie

Technické riešenie a opatrenia

Negatívne účinky budú hlavne počas výstavby akcie v súvislosti s prašnosťou, zvýšeným hlukom a

čiastočným obmedzením dopravy na miestnych komunikáciách v blízkosti objektu.

Odpady a manipulácia s nimi

Bilancia odpadov je vypracovaná podľa Vyhl. MŽP SR č.284/2001so zatriedením podľa Katalógu odpadov. Ostatný odpad (O) zahŕňajúci vybúraný a vyzískaný materiál sa vytriedi a zrecykluje. Drevná hmota sa energeticky zhodnotí ako pevné palivo, resp. sa zoštiepkuje. Nepoužiteľný odpad sa odvezie na skládku odpadu.

# Všeobecné požiadavky z hľadiska bezpečnosti a ochrany zdravia pri práci

Pred začatím stavebných prác je potrebné vytýčiť všetky podzemné inžinierske siete prechádzajúce staveniskom. Pri práci je potrebné dodržiavať najmä predpisy o práci v blízkosti a pod elektrickými vedeniami, predpisy o vykonávaní stavebných prác v ochranných pásmach podzemných inžinierskych sietí a vodných tokov a predpisy o manipulácii so stavebnými strojmi.

Pre zabezpečenie BOZ a ZP je potrebné v plnom rozsahu rešpektovať Nariadenie vlády o minimálnych bezpečnostných a zdravotných požiadavkách na stavenisko, vydané v zbierke zákonov 369/2006.

Január 2022