**TECHNICKÁ SPRÁVA**

# IDENTIFIKAČNÉ ÚDAJE

**Stavba: Názov stavby:**

**Zberný dvor Veľké Ripňany**

Číslo objektu: **SO 01**

Názov objektu: **Hrubé terénne úpravy**

Miesto stavby:

Obec: Veľké Ripňany

Okres: Topoľčany

Kraj: Nitriansky

Katastrálne územie: Veľké Ripňany

Druh stavby: Novostavba

Stupeň projekt. dokumentácie : Dokumentácia pre stavebné povolenie

**Objednávateľ :** Obec Veľké Ripňany

Poštová 461, 956 07 Veľké Ripňany

**Projektant:** Geart, s.r.o

Tichá 4, 010 01 Žilina Hlavný inžinier projektu: Ing. Vlastimil Chebeň, Phd.

**Majiteľ objektu:** Obec Veľké Ripňany

Poštová 461, 956 07 Veľké Ripňany

# ZÁKLADNÉ ÚDAJE

* 1. **Všeobecné údaje**

Poloha – objekt novostavby zberného dvora je situovaný v intraviláne obce Veľké Ripňany (mimo priamej rodinnej zástavby), v katastrálnom území tejto obce. Objekt zberného dvora je navrhovaný na parcelách 189/4 a 192 (celková výmera 7400m2) na ulici Mlynská. Zo západnej strany susedí s objektom bioplynovej stanice. Zberný dvor je dostupný dvomi prístupovými komunikáciami z východnej (príjazdová kom.) a severnej strany (výjazdová kom.). Samotná spevnená plocha areálu vzájomne prepája jednotlivé skladovacie plochy odpadu ako aj sklad mechanizmov a administratívu.

Popis staveniska – stavebným pozemkom prechádzajú nadzemné inžinierske siete (oznamovacie vedenie NN a vysokonapäťové vedenie VN), ktoré stavbu areálu zberného dvora ohraničujú svojím ochranným pásmom z južnej strany. Pozemok ako taký je zvlnený najmä v jeho východnej časti pri existujúcej komunikácii.

# Zdôvodnenie objektu

Účel a funkcia objektu

Účelom predmetného objektu SO 01 je vytvorenie staveniskovej plochy – upraveného priestoru, na ktorej budú realizované jednotlivé konštrukcie spevnených plôch a objektov v rámci areálu zberného dvora. Keďže stavebný pozemok je zvlnený najmä v jeho východnej časti, je nutné v prípravnej fáze samotnou výstavbou tieto pre výstavbu nevhodné podmienky upraviť.

# POPIS FUNKČNÉHO A TECHNICKÉHO RIEŠENIE

Objekt hrubých terénnych úprav rieši nasledovné:

* oddrnenie plochy stavebného pozemku (odstránenie rastlín, krovín a nízkych stromov) a odobratie vrstvy humóznej zeminy v hr.100mm, ktorá sa uskladni na medziskládke v rámci stavebného pozemku ( na južnej strane za elektrickými vedeniami) a bude dodatočne využitá pri sadových a terénnych úpravách po ukončení výstavby
* odobratie vrstvy zeminy z existujúcich háld a terénu stavebného pozemku pre vytvorenie pracovnej roviny na výstavbu jednotlivých objektov areálu zberného dvora a jej uskladnenie na medziskládke v rámci stavebného pozemku a následné spätné využitie pri zásypoch konštrukcii a terénnych úpravách po ukončení výstavby

Situatívne riešenie spolu s výškovým určením plochy pre hrubé terénne úpravy je v prílohe č.2

dokumentácie objektu.

Zo strany komunikácie sa v jestvujúcom svahu zemných háld odstráni po oddrnení odstráni vrstva zeminy navážok a sutí v hrúbke min. 0,5m na základe geologického prieskumu vykonaného v nasledujúcom stupni projektovej dokumentácie.

# 3.5 Odvodnenie

Povrchové odvodnenie – odvodnenie výkopu v rámci hrubých terénnych úprav sa vykoná pomocou

pozdĺžneho a priečneho sklonu dna výkopu.

# REALIZÁCIA OBJEKTU A POSTUP STAVEBNÝCH PRÁC

* 1. **Hlavné zásady postupu výstavby areálu zberného dvora**

Určujúce body výstavby objektu:

* + - vytýčenie podzemných inžinierskych sietí
    - príprava územia – v rámci hrubých terénnych úprav objektu SO 01
    - realizácia napojení inžinierskych sietí, vnútroareálových inžinierskych. sietí
    - vybudovanie vjazdovej prístupovej komunikácie do areálu zberného dvora
    - realizácia vystuženého násypu za navrhovanými objektmi administratívy a skladu mechanizmov
    - vybudovanie spevnenej plochy areálu a výjazdovej komunikácie z areálu
    - vybudovanie spevnených plôch pre objekty uskladnenia odpadu, sklad mechanizmov
    - vybudovanie peších komunikácii na vstupe do areálu a pre prepojenie súvisiacich objektov
    - vyhotovenie povrchových úprav terénu a sadové úpravy, oplotenie areálu
    - uvedenie areálu zberného dvora do prevádzky

# Doprava počas výstavby

Výstavba objektu spevnených plôch a prístupových komunikácii areálu nezasiahne okolité komunikácie a pre potreby staveniskovej dopravy sa využijú existujúce miestne komunikácie a realizované prístupové komunikácie areálu.

# Vytýčenie objektu

Vytýčenie je spracované vo výkresovej prílohe č.08. Objekt je vytýčený v súradnicovom systéme S-JTSK a výškovom systéme Balt po vyrovnaní. Body vytyčovacieho polygónu zodpovedajú triede presnosti 3. Vybraný zhotoviteľ stavby si musí pred zahájením stavebných prác vybudovať vlastnú vytyčovaciu sieť pevných bodov, ktorá bude zodpovedať požadovanej triede presnosti.

# Požiadavky z hľadiska starostlivosti o životné prostredie

Technické riešenie a opatrenia

Negatívne účinky budú hlavne počas výstavby akcie v súvislosti s prašnosťou, zvýšeným hlukom a

čiastočným obmedzením dopravy na miestnych komunikáciách v blízkosti objektu.

Odpady a manipulácia s nimi

Bilancia odpadov je vypracovaná podľa Vyhl. MŽP SR č. 365/2015 so zatriedením podľa Katalógu odpadov. Ostatný odpad (O) zahŕňajúci vybúraný a vyzískaný materiál sa vytriedi a zrecykluje. Drevná hmota sa energeticky zhodnotí ako pevné palivo, resp. sa zoštiepkuje. Nepoužiteľný odpad sa odvezie na skládku odpadu Topoľčany (do 20km).

# Všeobecné požiadavky z hľadiska bezpečnosti a ochrany zdravia pri práci

Pred začatím stavebných prác je potrebné vytýčiť všetky podzemné inžinierske siete prechádzajúce staveniskom. Pri práci je potrebné dodržiavať najmä predpisy o práci v blízkosti a pod elektrickými vedeniami, predpisy o vykonávaní stavebných prác v ochranných pásmach podzemných inžinierskych sietí a vodných tokov a predpisy o manipulácii so stavebnými strojmi.

Pre zabezpečenie BOZ a ZP je potrebné v plnom rozsahu rešpektovať Nariadenie vlády o minimálnych bezpečnostných a zdravotných požiadavkách na stavenisko, vydané v zbierke zákonov 369/2006.

Január 2022